Page:Cherrie and the slae.pdf/23

 AND THE SLAE. 11 XX. With deadly visage pale and wan, Mair like an Atomy than man, I wither'd clean away: As wax before the fire, I felt My heart within my bosom melt, And piece and piece decay; My veins with brangling like to break, My pulse it lap wi' pith; Sae fervency did me infect, That I was vex'd therewith : Mine heart aye, did start aye, The fiery flames to flee : Aye houping, through louping, To leap at liberty. XXI. But (O alas !) it was abus’d, My careful corpse kept it inclos'd In prison of my breast; With sighs so sowpit and ower-set, Like to a fish fast in a net, In dead-thraw undeceast; Wha though in vain she strives by strength For to pull out her head ; Which profits nothing at the length, But hast'ning to her dead : With thristing, and wristing, The faster still is she: There I sae, did lie sae, My death advancing tae.